Erdo‘g‘an prezident vakolatlarini kengaytirish nazarda tutilgan konstitutsiyaviy islohotlarni ma'qulladi

Turkiya prezidanti Rajab Toyib Erdo‘g‘an konstitutsiyaga davlat rahbarining vakolatlarini kengaytirishni nazarda tutuvchi o‘zgartirishlar kiritish bo‘yicha qonun loyihasini ma'qulladi. Bu haqda Habertürk xabar berdi.
30 yanvar kuni Turkiya parlamenti komissiyasi mamlakat konstitutsiyasiga kiritiladigan tuzatishlar loyihasini tasdiqlagandi, bu tuzatishlar Turkiya prezidenti vakolatlarini kengaytiradi.
Uni hukmron «Adolat va taraqqiyot partiyasi»ning 316 deputati imzoladi.
Qonun loyihasini muhokama qilish 20 dekabrda boshlanib, to‘qqiz kun davom etdi. So‘nggi kunda komissiya muhokamaga 17 soat sarfladi.
Qayd etilishicha, konstitutsiyaga o‘zgartirish kiritish bo‘yicha referendum shu yilning 16 aprelida bo‘lib o‘tadi.
Agarda o‘zgartishlar qabul qilinsa, Rajab Toyyib Erdo‘g‘on amalda ijro hokimiyatining yagona rahbariga aylanadi.
O‘tgan oyda, 11 yanvar kuni Turkiya parlamenti deputatlari mamlakat konstitutsiyasiga kiritilishi taklif etilayotgan o‘zgarishlar muhokamasi chog‘ida mushtlashgani haqida xabarlar berilgandi.
21 yanvar kuni esa Turkiya parlamentida konstitutsiyaviy islohotlar muhokamasi ayol deputatlar o‘rtasidagi mushtlashuvga sabab bo‘ldi.
Hukmron «Adolat va taraqqiyot partiyasi» tomonidan taklif etilgan tuzatishlarga norozilik sifatida mustaqil deputat Aylin Nozlioqa o‘zini parlament minbariga kishanladi. U hamkasblarini konstitutsiyaviy islohot loyihasini rad etishga chaqirdi, biroq siyosiy muxoliflari Aylinni kuch bilan chiqarib yubordi.